Področja pristojnosti EU, ki izhajajo iz Pogodbe (člen 187) Raziskave, tehnološki razvoj in vesolje Učinkovito izvajanje raziskovalnih, tehnološkorazvojnih in demonstracijskih programov EU.

Pristojnosti Skupnega podjetja (Uredba Sveta (ES) št. 219/2007, kakor je bila nazadnje spremenjena z Uredbo Sveta (ES) št. 1361/2008) Glavni cilji Cilj Skupnega podjetja je zagotoviti posodobitev evropskega sistema upravljanja zračnega prometa z usklajevanjem in združevanjem vseh ustreznih raziskovalnih in razvojnih prizadevanj v EU. Odgovorno je za izvajanje osrednjega načrta ATM in zlasti za izvajanje naslednjih nalog: — organiziranje in usklajevanje dejavnosti razvojne faze projekta SESAR v skladu z osrednjim načrtom ATM iz opredelitvene faze projekta, ki ga upravlja Eurocontrol, in sicer z združevanjem in upravljanjem v okviru enotne strukture javnega in zasebnega financiranja, — zagotavljanje potrebnega financiranja za dejavnosti razvojne faze projekta SESAR v skladu z osrednjim načrtom ATM, — zagotavljanje sodelovanja zainteresiranih strani sektorja za upravljanje zračnega prometa v Evropi, zlasti: izvajalcev navigacijskih služb zračnega prometa, uporabnikov zračnega prostora, profesionalnih združenj uslužbencev, letališč in predelovalnih industrij ter ustreznih znanstvenih institucij ali ustrezne znanstvene skupnosti, — organiziranje tehničnega dela raziskav in razvoja, potrjevanja in študij, ki jih je treba izvesti pod njegovim vodstvom, da bi se izognili drobitvi teh dejavnosti, — zagotavljanje nadzora nad dejavnostmi v zvezi z razvojem skupnih proizvodov, ustrezno določenih v osrednjem načrtu ATM, in po potrebi objava posebnih javnih razpisov.

Vodenje 1 – Upravni odbor Upravni odbor je odgovoren za: (a) sprejetje osrednjega načrta ATM, ki ga potrdi Svet, kakor je določeno v členu 1(2) te uredbe, in odobritev predlogov za njegovo spremembo; (b) dajanje smernic in sprejemanje potrebnih odločitev za izvajanje razvojne faze projekta SESAR ter izvajanje globalnega nadzora nad izvajanjem projekta; (c) odobritev programa dela Skupnega podjetja in letnih programov dela iz člena 16(1) ter letnega proračuna, vključno z načrtom delovnih mest; (d) odobritev pogajanj in odločanje o pristopu novih članov ter sorodnih sporazumih iz člena 1(3); (e) nadziranje izvrševanja sporazumov med člani in Skupnim podjetjem; (f) imenovanje in razrešitev izvršnega direktorja in spremljanje njegovega dela ter odobritev organizacijske sheme; (g) določanje zneskov in postopkov za plačevanje finančnih prispevkov članov ter ocenjevanje njihovih stvarnih vložkov; (h) sprejetje finančnega pravilnika Skupnega podjetja; (i) odobritev zaključnega računa in bilance stanja; (j) sprejetje letnih poročil o napredku razvojne faze programa SESAR in njegovem finančnem stanju iz člena 16(2); (k) odločanje o predlogih Komisiji o razširitvi in prenehanju delovanja Skupnega podjetja; (l) določitev postopkov za dodeljevanje pravic dostopa do opredmetenih in neopredmetenih sredstev, ki so last Skupnega podjetja, in prenos teh sredstev; (m) določitev pravil in postopkov za oddajo naročil, potrebnih za izvajanje osrednjega načrta ATM, vključno s posebnimi postopki v zvezi z navzkrižjem interesov; (n) odločanje o predlogih, ki se jih predloži Komisiji, o spremembi statuta v skladu s členom 24; (o) izvrševanje drugih pooblastil in izvajanje drugih nalog, vključno z vzpostavitvijo pomožnih organov, če je to potrebno za namene razvojne faze projekta SESAR; (p) sprejetje ureditev za izvajanje člena 8. 2 – Izvršni direktor Izvršni direktor opravlja svoje naloge popolnoma samostojno v okviru pristojnosti, ki so mu dodeljene. Izvršni direktor vodi izvajanje projekta SESAR v okviru smernic, ki jih določi upravni odbor, kateremu je odgovoren. Upravnemu odboru predloži vse informacije, potrebne za izvajanje nalog. Izvršni direktor mora: (a) zaposliti, voditi in nadzorovati osebje v Skupnem podjetju, vključno z osebjem iz člena 8; (b) organizirati, voditi in nadzorovati dejavnosti Skupnega podjetja; (c) upravnemu odboru predložiti svoje predloge v zvezi z organizacijsko shemo; (d) pripraviti in redno posodabljati univerzalen in letni program dela Skupnega podjetja, vključno z oceno stroškov programa, in ju predložiti upravnemu odboru; (e) v skladu s finančnim pravilnikom sestaviti osnutek letnega proračuna, ki vključuje načrt delovnih mest, in ga predložiti upravnemu odboru; (f) skrbeti, da Skupno podjetje izpolnjuje obveznosti na podlagi sklenjenih pogodb in sporazumov; (g) zagotoviti, da se dejavnosti Skupnega podjetja izvajajo povsem neodvisno in brez navzkrižja interesov; (h) sestaviti letno poročilo o napredku projekta SESAR in njegovega finančnega položaja ter druga poročila, ki jih lahko zahteva upravni odbor, in mu jih predložiti; (i) upravnemu odboru predložiti zaključne račune in bilanco stanja; (j) predložiti upravnemu odboru vse predloge, ki bi vključevali spremembe v zasnovi projekta SESAR. 3 – Notranja revizija Notranji revizor Evropske komisije. 4 – Zunanja revizija Evropsko računsko sodišče. 5 – Organ za razrešnico Evropski parlament, Svet in upravni odbor Skupnega podjetja SESAR.

Viri, ki so bili Skupnemu podjetju na voljo v letu 2010 (2009) Proračun 134,7 milijona EUR (325,1 milijona EUR) Število zaposlenih 31. decembra 2010 V operativnem proračunu za leto 2010 je predviden načrt delovnih mest z 39 mest za začasne uslužbence in tri mesta za napotene nacionalne strokovnjake, kar skupaj znaša 42 delovnih mest, od tega je bilo na koncu leta 2010 zasedenih 37 (leta 2009 pa 18): — 23 začasnih zunanjih uslužbencev — 10 uslužbencev, napotenih iz držav članic Skupnega podjetja SESAR v skladu s členom 8 Uredbe Sveta (ES) št. 219/2007 — 2 pogodbena uslužbenca — 2 napotena nacionalna strokovnjaka. Ti opravljajo — operativne naloge: 21 — upravne in podporne naloge: 15 — obojne naloge: 1.

Proizvodi in storitve, zagotovljeni v letu 2010 Po začetku izvajanja dejavnosti v okviru programa SESAR junija 2009: (a) na koncu leta 2010 je bilo začetih 285 projektov, 232 pa jih je prešlo v fazo izvajanja; integracija dejavnosti, izbranih v okviru IBAFO II (povabila k predložitvi najvišje in končne ponudbe), poteka in zdaj približno 1 800 oseb sodeluje v različnih projektih programa SESAR. Dejavnosti programa se razvijajo po načrtih in ustvarjajo osnovo, ki mora še napredovati, da bi lahko prispevala k doseganju strateških ciljev za leto 2012; (b) junija 2010 je bila izvedena prva seja za tehnični pregled, to je ocena napredka različnih delovnih sklopov/projektov pri doseganju specifičnih ciljev Skupnega podjetja SESAR. Na seji je bilo zlasti poudarjeno, kako so bile vzpostavljene kritične odvisnosti in kako prispevajo k skladnemu napredovanju projektov pri doseganju specifičnih ciljev, pa tudi potreba po določenih popravnih ukrepih za usklajevanje časovnih razporedov, vsebine in tehnične metodologije; (c) Skupno podjetje je v zvezi s poročanjem o programu uvedlo strukturirano četrtletno poročanje, ki temelji na vloženih prizadevanjih in ki ga morajo člani oddajati od 3. četrtletja leta 2010. To poročilo Skupnemu podjetju zagotavlja dodatno spremljanje usklajenosti prizadevanj članov s cilji programa in nastalih tveganj; (d) glede potrjevanja so se partnerji SESAR dogovorili o načrtu potrjevanja in preverjanja, v katerem je zlasti poudarjena pomembnost čim večje podobnosti pravemu operativnemu okolju pri vseh dejavnostih potrjevanja; (e) delovni sklop E (dolgoročne raziskave) in delovni sklop 11 (sistemi za center za letalske operacije) sta se začela izvajati in vse dejavnosti so se v celoti začele pred koncem leta oz. v prvem četrtletju leta 2011; (f) Skupno podjetje SESAR je sodelovanje vseh zainteresiranih strani v programu zagotovilo z dodeljevanjem pogodb po postopku za oddajo javnega naročila, neposredno ali prek Eurocontrola: — v prvih mesecih leta 2010 je bila podpisana pogodba za pridobitev strokovnega znanja „nizkocenovnih uporabnikov zračnega prostora“. V letu 2010 so bile prevzete obveznosti v višini 1,5 milijona EUR, — v zvezi s sodelovanjem vojske se čedalje več pogodb razvija z različnimi nacionalnimi obrambnimi organi in prek DCMAC (direktorat za civilno-vojaško koordinacijo ATM) Eurocontrola. Zaposlitev višjega vojaškega svetovalca maja 2010 je močno povečala prepoznavnost SESAR v vojaški skupnosti, — sodelovanje profesionalnih združenj uslužbencev je bilo zagotovljeno tako, da je Eurocontrol v imenu Skupnega podjetja podpisal pet pogodb z vsakim od združenj. Znesek, za katerega so bile prevzete obveznosti za obdobje 2010–2012, je 1 milijon EUR kot denarni prispevek Eurocontrola. Ta upravlja administrativne zadeve in plačila, potem ko izdelke odobri Skupno podjetje; (g) druga faza postopka za oddajo javnega naročila AIRE (atlantske pobude interoperabilnosti za zmanjšanje emisij) se je začela in je bila zaključena, dodeljenih je bilo 18 pogodb z različnimi konzorciji, zadolženimi za izvajanje dejavnosti. Obveznosti so bile prevzete za skupaj 2,7 milijona EUR; (h) Skupno podjetje je maja 2010 začelo študijo o brezžični komunikaciji in podpisani sta bili dve pogodbi v vrednosti približno 0,5 milijona EUR; (i) po podpisu memoranduma o sodelovanju med EU in Zvezno upravo ZDA za civilni zračni promet (FAA) bo Skupno podjetje v sodelovanju z Evropsko komisijo in Eurocontrolom vzpostavilo najprimernejši okvir za izvajanje tega memoranduma s konkretnimi dejavnostmi. Namen Skupnega podjetja je zagotoviti, da so njegovi člani, ki operativno sodelujejo pri projektih, kontaktne točke za ameriške člane na različnih relevantnih področjih. Poleg tega so bili v sodelovanju z Evropsko komisijo in Eurocontrolom vzpostavljeni zunanji odnosi z različnimi strateškimi območji po svetu, zlasti z Brazilijo, Kitajsko, Indijo in Bližnjim vzhodom; (j) komunikacijski načrt se je izvajal v skladu s proračunom, ki ga je odobril upravni odbor. Med dejavnostmi, ki jih je izvedla ekipa za komunikacije, je letna svetovna konferenca o kontroli zračnega prometa, ki je marca potekala v Amsterdamu, primer učinkovitih in uspešnih rezultatov, doseženih v mejah razpoložljivih sredstev; (k) izvajanje ABAC in SAP je bilo zaključeno maja 2010, izvajanje modulov Sredstva ABAC in Pogodba ABAC pa je predvideno pred koncem leta 2011.